**Louis Cachet** (narodený ako **Kristian Vikernes**; \* 11. február 1973, Bergen, Nórsko) je nórsky blackmetalový hudobník známy pod pseudonymom **Varg Vikernes** a **Count Grishnackh**, ktorý bol odsúdený na 21 rokov za vraždu Øysteina Aarsetha a vypálenia niekoľkých kostolov v Nórsku. Známy je ako člen skupiny Mayhem z jej raného obdobia, ako aj z kapely Burzum, ktorá je jeho vlastným projektom. Je ženatý a má šesť detí.

Životopis
---------

Jediným zdrojom informácií o mladosti Varga Vikernesa je zbierka interview vydaných knižne pod názvom Lords of Chaos. Pochádza z rozvedenej rodiny, matka je zamestnaná v naftárskej spoločnosti a otec inžinier. Má jedného brata, ktorý je starší o rok a pol. Rodičia sa rozviedli keď mal dvanásť rokov.

Hudobná činnosť
---------------

Hre na gitaru sa začal učiť približne v štrnástich. V rokoch 1990 – 1991 bol členom kapely Old Funeral s ktorou nahral EP *Devoured Carcass*. Burzum zakladá v roku 1991 a čoskoro sa stal významným členom rodiacej sa nórskej blackmetalovej scény. Počas rokov 1993 – 1994 nahral štyri albumy, plus sa podieľal ako basgitarista na *De Mysteriis Dom Sathanas* – prvom LP od skupiny Mayhem. Po uväznení dostal zákaz hrania na elektrickú gitaru, basgitaru a bicie, čo sa odrazilo na posledných albumoch Burzum, ktoré sú komplet nahrané na syntetizátoroch.

### Diskografia

#### Burzum

* 1992 – *Burzum* (LP)
* 1993 – *Det som engang var* (LP)
* 1993 – *Aske* (EP)
* 1994 – *Hvis lyset tar oss* (LP)
* 1996 – *Filosofem* (LP)
* 1997 – *Dauði Baldrs* (LP)
* 1999 – *Hliðskjálf* (LP)
* 2010 – *Belus* (LP)
* 2011 – *Fallen* (LP)
* 2011 – *From the depths Of darkness*
* 2012 – *Umskiptar*
* 2013 - *Sol austan, mani vestan*
* 2014 - *The ways of yore*
* 2020 - *Thulêan Mysteries*

#### Iné projekty

* 1991 – Old Funeral – *Devoured Carcass*
* 1994 – Darkthrone – *Transilvanian Hunger*
* 1995 – Darkthrone – *Panzerfaust*
* 1994 – Mayhem – *De Mysteriis Dom Sathanas*

Väzenie
-------

Po zabití člena Mayhem Euronymousa bol zatknutý a odsúdený. Počas procesu mu bol trest zvýšený na 21 rokov, čo je maximálna možná miera v Nórsku. Dôvodom zvýšenia trestu bolo uznanie viny v prípadoch vypálenia drevených kostolov (dokázaná mu bola účasť na vypálení Åsane Church v Bergene, Skjold Church v Vindafjorde, Holmenkollen Chapel v Oslo ako aj pokuse o vypálenie Storetveit Church v Bergene).

### Útek v roku 2003

Po dočasnom prepustení na týždeň sa v októbri 2003 nevrátil do väzenia. Neskôr bol zadržaný v ukradnutom volve, kde sa našli aj strelné zbrane, nože, plynová maska, GPS, mapy, maskáče, laptop a falošný pas. Za tento pokus mu bol trest zvýšený o 13 mesiacov a bol presunutý do prísnejšie stráženého väzenia v Trondheime.

### Prepustenie

Varg podal žiadosť o prepustenie v septembri roku 2008, vtedy mu ju však úrady zamietli. V marci mu bola však žiadosť prijatá, a tak bol krátko na to v apríli prepustený. Pritom mu zostávalo odsedieť ešte 6 rokov. V súčasnosti žije so svojou manželkou a deťmi vo Francúzsku. Údajne má v pláne nahrať nový album Burzum, má napísaných 9 skladieb.

Zdroj
-----

*Tento článok je čiastočný alebo úplný preklad článku Varg Vikernes na anglickej Wikipédii.*

  


| * z
* d
* u
Mayhem |
| --- |
| Členovia | 
* Necrobutcher
* Hellhammer
* Attila Csihar
* Blasphemer

 |
| Bývalí členovia | 
* Manheim
* Dead
* Maniac
* Occultus
* Euronymous
* Count Grishnackh
* Blackthorn
* Nordgaren

 |
| Štúdiové albumy | 
* *Deathcrush*, 1987
* *De Mysteriis Dom Sathanas*, 1994
* *Wolf's Lair Abyss*, 1997
* *Grand Declaration of War*, 2000
* *Chimera*, 2004
* *Ordo Ad Chao*, 2007

 |
| Live albumy a kompilácie | 
* *Live in Leipzig*, 1993
* *Out from the Dark*, 1996
* *Ancient Skin / Necrolust*, 1987
* *Necrolust / Total Warfare*, 1999
* *Mediolanum Capta Est*, 1999
* *European Legions*, 2001
* *Legions of War*, 2003

 |
| Demonahrávky | 
* *Voice of a Tortured Skull*, 1986
* *Pure Fucking Armageddon*, 1986
* *Live Zeitz*, 1990
* *Dawn of the Black Hearts*, 1991

 |

Autoritné údaje: * ISNI: 0000 0003 9910 3319
* LCCN: no2006114598
* VIAF: 19442050
* WorldCat: lccn-no2006114598